Názov premennej Opis premennej Kategórie (klasifikácie) premennej na účely zasielania údajov Komisii (Eurostatu)

Pohlavie Pohlavie je kombinácia biologických a fyziologických znakov, ktoré osobu definujú ako muža alebo ženu. Ak nie je biologické pohlavie osoby známe, túto informáciu možno nahradiť buď informáciou z administratívnych údajov alebo vlastným vyhlásením osoby o pohlaví (údaje zo zisťovaní). — Muž — Žena

Vek v dovŕšených rokoch Vek v dovŕšených rokoch je vek osoby v deň jej posledných narodenín pred referenčným dátumom zberu údajov alebo opytovania, t. j. časový interval medzi dátumom narodenia a referenčným dátumom vyjadrený v dovŕšených rokoch. Pri tejto premennej je potrebné poskytnúť tieto údaje: — Rok narodenia — Či narodeniny predchádzajú referenčnému dátumu alebo nie — Referenčný dátum Referenčný dátum je osobitne stanovený pre každý zber údajov (doménu) v súlade s príslušnými vykonávacími právnymi predpismi. Ak však krajiny používajú integrovaný systém zisťovaní v domácnostiach s pevne stanoveným referenčným týždňom, referenčným dátumom je posledný deň referenčného týždňa. — Rok narodenia (4 číslice) — Či narodeniny predchádzajú referenčnému dátumu (áno alebo nie) — Referenčný dátum (DD/MM/RRRR)

Partneri žijúci v tej istej domácnosti Partneri žijúci v tej istej súkromnej domácnosti sú osoby žijúce s inou osobou, ktorá sa na základe ich skutočnej formy spolužitia v súkromnej domácnosti považuje za partnera, bez ohľadu na to, či je vzťah s partnerom úradne zaregistrovaný (napr. manželstvo alebo registrované partnerstvo) alebo či ide o de facto vzťah. „Partnera“ možno definovať podľa zákonného (manžel, manželka alebo registrovaný partner) alebo de facto (partner alebo druh) postavenia. — Osoba, ktorá žije so zákonným alebo s de facto partnerom — Osoba, ktorá nežije so zákonným alebo s de facto partnerom — Neuvedené (1) — Neuplatňuje sa (2)

Typ domácnosti Typ domácnosti sa definuje podľa zloženia súkromnej domácnosti, kde: — „Osamelý rodič“ je rodič, ktorý nežije s partnerom (zákonným alebo de facto) v tej istej súkromnej domácnosti a ktorý vykonáva väčšinu každodenných povinností súvisiacich s výchovou dieťaťa či detí. — Pojem „dieťa“ alebo „deti“ označuje prítomnosť syna, resp. synov alebo dcéry, resp. dcér v domácnosti, bez ohľadu na to, či ide o vlastného, adoptovaného alebo nevlastného syna či dcéru. „Vlastný, adoptovaný alebo nevlastný syn alebo dcéra“ označuje vlastného (biologického), adoptovaného alebo nevlastného člena rodiny bez ohľadu na vek alebo partnerskú alebo vzťahovú situáciu, ktorý má obvyklé bydlisko v súkromnej domácnosti aspoň jedného z rodičov. „Adopcia“ je prijatie biologického dieťaťa iných rodičov za vlastné a zaobchádzanie s ním ako s vlastným v súlade s právnymi predpismi krajiny, na základe ktorých adoptované dieťa získava prostredníctvom súdneho konania práva a postavenie biologického dieťaťa narodeného adoptívnym rodičom bez ohľadu na to, či má alebo nemá príbuzenský vzťah s adoptívnym rodičom. Pojem „nevlastný syn alebo dcéra“ označuje situáciu, v ktorej nevlastný rodič zaobchádza s dieťaťom svojho partnera ako s vlastným v súlade s právnymi predpismi krajiny bez toho, aby si ho adoptoval; do tejto kategórie nepatria deti v pestúnskej starostlivosti ani zaťovia a nevesty. — „Pár“ sa definuje ako dve osoby, ktoré sa vzhľadom skutočnú formu ich spolužitia v rámci domácnosti považujú za partnerov bez ohľadu na to, či je ich partnerský vzťah úradne zaregistrovaný (napr. manželstvo alebo registrované partnerstvo) alebo či ide o de facto vzťah (druh). — Inými typmi domácností sú domácnosti, ktoré nepatria do žiadnej z uvedených kategórií — Domácnosť jednotlivca — Osamelý rodič s aspoň jedným dieťaťom vo veku menej ako 25 rokov — Osamelý rodič so všetkými deťmi vo veku 25 rokov alebo viac — Pár bez dieťaťa alebo detí — Pár s aspoň jedným dieťaťom vo veku menej ako 25 rokov — Pár so všetkými deťmi vo veku 25 rokov alebo viac — Iný typ domácnosti — Neuvedené (1)

Ekonomické postavenie (samodefinované) Samodefinované ekonomické postavenie predstavuje momentálne najdôležitejšiu aktivitu osoby podľa jej vlastného vnímania, t. j. opisuje, ako sa osoba predovšetkým sama vníma. Aj keď sa na osobu môže vzťahovať viac ako jedna ekonomická aktivita, zohľadňuje sa len tá, ktorá je podľa vlastného vnímania osoby najdôležitejšia a ktorá sa vzťahuje na súčasnú situáciu. Kategória „povinná vojenská alebo civilná služba“ sa v niektorých krajinách nemusí uplatňovať; v tom prípade sa vynechá. — Zamestnanec — Nezamestnaný — Starobný dôchodca — Neschopný pracovať z dôvodu dlhodobých zdravotných problémov — Študent, žiak — Vykonávajúci práce v domácnosti — Povinná vojenská alebo civilná služba (v uplatniteľných prípadoch) — Iné — Neuvedené (1) — Neuplatňuje sa (2)

Práca na plný alebo kratší pracovný čas – hlavné zamestnanie (samodefinované) Táto premenná opisuje obvyklé časové zapojenie sa do hlavného zamestnania zamestnanej osoby na základe jej vlastného vnímania (t. j. samodefinované) obvykle odpracovaných hodín v hlavnom zamestnaní. Pri tejto premennej sa rozlišuje medzi prácou na plný alebo kratší pracovný čas. Pojem práca sa používa v súvislosti so zamestnaním. Osoba, ktorá pracuje na kratší pracovný čas, zvyčajne pracuje menej hodín než porovnateľný pracovník, ktorý pracuje na plný pracovný čas. Toto rozlíšenie vychádza z počtu hodín, ktoré osoba zvyčajne odpracuje v hlavnom zamestnaní počas dlhšieho referenčného obdobia, a je samodefinované, t. j. osoba rozhoduje o tom, či jej hlavné zamestnanie predstavuje v kontexte jej povolania alebo podnikania prácu na plný alebo kratší pracovný čas. — Práca na plný pracovný čas — Práca na kratší pracovný čas — Neuvedené (1) — Neuplatňuje sa (2)

Postavenie v hlavnom zamestnaní Táto premenná vychádza z Medzinárodnej klasifikácie postavenia v zamestnaní (ICSE) a vzťahuje sa na hlavné zamestnanie zamestnanej osoby takto: — Samostatne zárobkovo činné osoby so zamestnancami – osoby, ktoré pracujú vo vlastnom podniku alebo poľnohospodárskom podniku či vykonávajú vlastnú odbornú prax na účely dosahovania zisku z vyrábaného tovaru alebo poskytovaných služieb a ktoré zamestnávajú aspoň jednu ďalšiu osobu, — Samostatne zárobkovo činné osoby bez zamestnancov – osoby, ktoré pracujú vo vlastnom podniku alebo poľnohospodárskom podniku či vykonávajú vlastnú odbornú prax na účely dosahovania zisku z vyrábaného tovaru alebo poskytovaných služieb a ktoré nezamestnávajú inú osobu, — Zamestnanci – osoby, ktoré pracujú pre verejného alebo súkromného zamestnávateľa na základe písomnej alebo ústnej zmluvy a prijímajú platbu v hotovosti alebo v naturáliách, — Pracovníci v rodinnom podniku (neplatení) – osoby, ktoré pomáhajú inému členovi rodiny viesť poľnohospodársky alebo iný rodinný podnik, ak sa nepovažujú za zamestnancov v tom zmysle, že za prácu nemôžu dostávať odmenu, — Samostatne zárobkovo činná osoba so zamestnancami — Samostatne zárobkovo činná osoba bez zamestnancov — Zamestnanec — Pracovník v rodinnom podniku (neplatený) — Neuvedené (1) — Neuplatňuje sa (2)

Ekonomická aktivita miestnej jednotky v prípade hlavného zamestnania Táto premenná určuje ekonomické odvetvie alebo aktivitu miestnej jednotky (podniku), do ktorej patrí hlavné zamestnanie zamestnanej osoby v súlade s kategóriami štatistickej klasifikácie ekonomických činností (NACE (3) Rev. 2). Požadovaná úroveň podrobnosti (jedno-, dvoj- alebo trojciferná úroveň) závisí pri každom zbere mikroúdajov od kontextu: — NACE Rev. 2 — Neuvedené (1) — Neuplatňuje sa (2)

Povolanie v hlavnom zamestnaní Táto premenná určuje, do akej kategórie Medzinárodnej štandardnej klasifikácie povolaní (ISCO-08, verzia z roku 2008) (4) patrí povolanie, ktoré zamestnaná osoba vykonáva ako hlavné zamestnanie. Požadovaná úroveň podrobnosti (dvoj- alebo štvorciferná úroveň) závisí pri každom zbere mikroúdajov od kontextu: — ISCO-08 — Neuvedené (1) — Neuplatňuje sa (2)

Úroveň dosiahnutého vzdelania Úroveň dosiahnutého vzdelania jednotlivca je najvyššia úspešne ukončená úroveň podľa klasifikácie ISCED (Medzinárodná štandardná klasifikácia vzdelávania, 2011 (5)). Úspešné ukončenie vzdelávacieho programu potvrdzuje kvalifikácia úradne uznaná príslušnými vnútroštátnymi vzdelávacími orgánmi alebo uznaná za rovnocennú s inou kvalifikáciou formálneho vzdelávania. V krajinách, kde vzdelávacie programy, najmä programy na úrovni 1 a 2 klasifikácie ISCED, nevedú ku kvalifikácii, možno namiesto toho použiť kritérium absolvovania celého programu a normálneho prístupu k vyššej úrovni vzdelávania. Pri určovaní najvyššej úrovne by sa malo zohľadniť všeobecné aj odborné vzdelávanie. Pojem „úspešné ukončenie vzdelávacieho programu“ zvyčajne zodpovedá situácii, v ktorej žiak alebo študent navštevuje kurzy alebo hodiny a získa v súvislosti s programom formálneho vzdelávania záverečné vysvedčenie. V tejto súvislosti úroveň dosiahnutého vzdelania zodpovedá najvyššej úspešne ukončenej úrovni v rebríčku klasifikácie ISCED. Úroveň dosiahnutého vzdelania sa definuje podľa klasifikácie ISCED. Kategória „neuplatňuje sa“ sa používa na spočítanie štatistických jednotiek, ktoré sú súčasťou populácie zdroja údajov, pre ktoré sa ale systematicky nevykazujú žiadne informácie o premennej (napr. osoby pod istou vekovou hranicou). Úroveň podrobnosti závisí pri každom zbere údajov (doméne) od kontextu. Pri každej kategórii sa uvádzajú kódy ISCED-A, ak existuje rovnocenný vzťah medzi kategóriou a kódom. Pre prípady neúplných informácií o prístupe k terciárnemu vzdelávaniu alebo orientácii sú stanovené ďalšie kategórie:

Žiadne formálne vzdelanie alebo nižšie ako ISCED 1 0

ISCED 1 primárne vzdelanie 1

ISCED 2 nižšie sekundárne vzdelanie 2

ISCED 3 vyššie sekundárne vzdelanie 3

ISCED 3 vyššie sekundárne vzdelanie – všeobecné 34

ISCED 3 vyššie sekundárne vzdelanie (všeobecné) – čiastočné ukončenie úrovne bez priameho prístupu k terciárnemu vzdelávaniu 342

ISCED 3 vyššie sekundárne vzdelanie (všeobecné) – ukončenie úrovne bez priameho prístupu k terciárnemu vzdelávaniu 343

ISCED 3 vyššie sekundárne vzdelanie (všeobecné) – ukončenie úrovne s priamym prístupom k terciárnemu vzdelávaniu 344

ISCED 3 vyššie sekundárne vzdelanie (všeobecné) – bez toho, aby bolo možné rozlíšiť, či umožňuje prístup k terciárnemu vzdelávaniu –

ISCED 3 vyššie sekundárne vzdelanie – odborné 35

ISCED 3 vyššie sekundárne vzdelanie (odborné) – čiastočné ukončenie úrovne bez priameho prístupu k terciárnemu vzdelávaniu 352

ISCED 3 vyššie sekundárne vzdelanie (odborné) – ukončenie úrovne bez priameho prístupu k terciárnemu vzdelávaniu 353

ISCED 3 vyššie sekundárne vzdelanie (odborné) – ukončenie úrovne s priamym prístupom k terciárnemu vzdelávaniu 354

ISCED 3 vyššie sekundárne vzdelanie (odborné) – bez toho, aby bolo možné rozlíšiť, či umožňuje prístup k terciárnemu vzdelávaniu –

ISCED 3 vyššie sekundárne vzdelanie – neznáme zameranie –

ISCED 3 vyššie sekundárne vzdelanie (neznáme zameranie) – čiastočné ukončenie úrovne bez priameho prístupu k terciárnemu vzdelávaniu –

ISCED 3 vyššie sekundárne vzdelanie (neznáme zameranie) – ukončenie úrovne bez priameho prístupu k terciárnemu vzdelávaniu –

ISCED 3 vyššie sekundárne vzdelanie (neznáme zameranie) – ukončenie úrovne s priamym prístupom k terciárnemu vzdelávaniu –

ISCED 3 vyššie sekundárne vzdelanie (neznáme zameranie) – bez toho, aby bolo možné rozlíšiť, či umožňuje prístup k terciárnemu vzdelávaniu –

ISCED 4 postsekundárne vzdelanie (nezahrňované do terciárneho) 4

ISCED 4 postsekundárne vzdelanie (nezahrňované do terciárneho) – všeobecné 44

ISCED 4 postsekundárne vzdelanie (nezahrňované do terciárneho) – odborné 45

ISCED 4 postsekundárne vzdelanie (nezahrňované do terciárneho) – neznáme zameranie –

ISCED 5 krátke terciárne študijné cykly 5

ISCED 5 krátke terciárne študijné cykly – všeobecné 54

ISCED 5 krátke terciárne študijné cykly – odborné 55

ISCED 5 krátke terciárne študijné cykly – neznáme zameranie –

ISCED 6 bakalárska alebo rovnocenná úroveň 6

ISCED 7 magisterská alebo rovnocenná úroveň 7

ISCED 8 doktorandská alebo rovnocenná úroveň 8

neuvedené

neuplatňuje sa

Krajina narodenia Krajina narodenia jednotlivca sa definuje ako krajina obvyklého bydliska jeho matky v čase pôrodu podľa súčasných vnútroštátnych hraníc (a nie podľa hraníc platných v čase narodenia). Ak informácia o mieste obvyklého bydliska matky v čase pôrodu nie je k dispozícii, malo by sa vykázať miesto narodenia. Zoznam krajín a príslušných kódov je vymedzený v súlade so štandardným číselníkom Eurostatu GEO (SCL GEO) (6). — Krajina narodenia (kód SCL GEO) — Narodenie v zahraničí, ale krajina narodenia neznáma — Neuvedené (1) — Neuplatňuje sa (2)

Krajina hlavnej štátnej príslušnosti Touto premennou sa vykazuje krajina hlavnej štátnej príslušnosti definovaná ako osobitný právny vzťah medzi jednotlivcom a jeho štátom nadobudnutý narodením alebo naturalizáciou, či už vyhlásením, voľbou, sobášom alebo iným spôsobom v súlade s vnútroštátnymi právnymi predpismi. Osobe, ktorá má dve štátne príslušnosti alebo viac, sa priradí iba jedna štátna príslušnosť, ktorá sa určí podľa tohto poradia priority: — vykazujúca krajina, — ak osoba nemá štátnu príslušnosť vykazujúcej krajiny: iný členský štát, — ak osoba nemá štátnu príslušnosť žiadneho členského štátu: iný štát mimo EÚ. V iných prípadoch (napr. ak má osoba dvojitú štátnu príslušnosť a obe krajiny sú v Únii, ale ani jedna z nich nie je vykazujúcou krajnou) si osoba môže zvoliť, ktorá krajina štátnej príslušnosti sa zaznamená, alebo ak táto informácia nie je k dispozícii, vykazujúca krajina môže určiť krajinu štátnej príslušnosti. Zoznam krajín a príslušných kódov je vymedzený v súlade so štandardným číselníkom Eurostatu GEO (SCL GEO) (6). Do kategórie „bez štátnej príslušnosti“ patria osoby bez uznanej štátnej príslušnosti. — Krajina hlavnej štátnej príslušnosti (kód SCL GEO) — Bez štátnej príslušnosti — Cudzia štátna príslušnosť, ale krajina neznáma — Neuvedené (1) — Neuplatňuje sa (2)

Krajina narodenia otca Touto premennou sa vykazuje krajina narodenia otca danej osoby, t. j. krajina obvyklého bydliska (podľa súčasných hraníc, ak sú tieto informácie k dispozícii) matky otca osoby v čase jeho pôrodu, alebo ak to nie je možné, krajina (podľa súčasných hraníc, ak sú tieto informácie k dispozícii) narodenia otca osoby. Informácie o krajine narodenia otca by sa mali získať podľa rovnakých pravidiel ako pri premennej „krajina narodenia“. „Otec“ je rodič mužského pohlavia „syna alebo dcéry“, bez ohľadu na to, či ide o vlastného (biologického), adoptívneho alebo nevlastného otca. Ak má osoba nielen vlastného (biologického) otca, ale aj napr. adoptívneho alebo nevlastného otca, malo by ísť o krajinu narodenia toho otca, ktorý ju skutočne vychoval a konal ako otec z citového alebo právneho hľadiska, napr. mužský poručník. Ak má osoba rodičov rovnakého pohlavia, ktorými sú dve ženy, túto premennú možno použiť na vykázanie krajiny narodenia jednej z matiek. Zoznam krajín a príslušných kódov je vymedzený v súlade so štandardným číselníkom Eurostatu GEO (SCL GEO) (6). — Krajina narodenia otca (kód SCL GEO) — Otec narodený v zahraničí, ale krajina narodenia otca neznáma — Neuvedené (1) — Neuplatňuje sa (2)

Krajina narodenia matky Touto premennou sa vykazuje krajina narodenia matky danej osoby, t. j. krajina obvyklého bydliska (podľa súčasných hraníc, ak sú tieto informácie k dispozícii) matky osoby v čase jej pôrodu, alebo ak to nie je možné, krajina (podľa súčasných hraníc, ak sú tieto informácie k dispozícii) narodenia matky osoby. Informácie o krajine narodenia matky by sa mali získať podľa rovnakých pravidiel ako pri premennej „krajina narodenia“. „Matka“ je rodič ženského pohlavia „syna alebo dcéry“, bez ohľadu na to, či ide o vlastnú (biologickú), adoptívnu alebo nevlastnú matku. Ak má osoba nielen vlastnú (biologickú) matku, ale aj napr. adoptívnu alebo nevlastnú matku, malo by ísť o krajinu narodenia tej matky, ktorá ju skutočne vychovala a konala ako matka z citového alebo právneho hľadiska, napr. poručníčka. Ak má osoba rodičov rovnakého pohlavia, ktorými sú dvaja muži, túto premennú možno použiť na vykázanie krajiny narodenia jedného z otcov. Zoznam krajín a príslušných kódov je vymedzený v súlade so štandardným číselníkom Eurostatu GEO (SCL GEO) (6). — Krajina narodenia matky (kód SCL GEO) — Matka narodená v zahraničí, ale krajina narodenia matky neznáma — Neuvedené (1) — Neuplatňuje sa (2)

Krajina pobytu Krajina pobytu je krajina, v ktorej má osoba alebo domácnosť obvyklé bydlisko v súlade so súčasnými hranicami štátu. Zoznam krajín a príslušných kódov je vymedzený v súlade so štandardným číselníkom Eurostatu GEO (SCL GEO) (6). — Krajina pobytu (kód SCL GEO)

Región pobytu Región pobytu je región v krajine pobytu, v ktorom má osoba alebo domácnosť obvyklé bydlisko a ktorý je pre členské štáty vymedzený na základe nomenklatúry územných jednotiek pre štatistické účely (NUTS) uvedenej v článku 3 nariadenia (ES) č. 1059/2003 a v prílohe I k uvedenému nariadeniu. Úroveň podrobnosti (úroveň 1, 2 alebo 3 NUTS) závisí pri každom zbere mikroúdajov od kontextu: — Región pobytu (kód NUTS)

Stupeň urbanizácie Touto premennou sa vykazuje stupeň urbanizácie oblasti, kde má osoba alebo domácnosť obvyklé bydlisko, a to zaradením miestnych administratívnych jednotiek (LAU) do jedného z troch typov oblastí: 1. „Veľkomestá“ – husto osídlené oblasti, kde aspoň 50 % obyvateľstva žije v mestskom centre. 2. „Mestá a predmestia“ – stredne husto osídlené oblasti, kde aspoň 50 % obyvateľstva žije v mestských zoskupeniach, ktoré ale nie sú „veľkomestami“. 3. „Vidiecke oblasti“ – riedko osídlené oblasti, kde viac ako 50 % obyvateľstva žije vo vidieckych bunkách siete. — Veľkomestá — Mestá a predmestia — Vidiecke oblasti

Tabuľka vzťahov medzi členmi domácnosti Na základe tabuľky vzťahov medzi členmi domácnosti sa vykazuje zloženie súkromných domácností a vzťahy medzi členmi domácnosti. Tabuľka vzťahov medzi členmi domácnosti má formu matice znázorňujúcej vzťahy medzi každým členom domácnosti a všetkými ostatnými členmi domácnosti, kde je každý riadok a stĺpec priradený jednému členovi domácnosti a kde je vzťah medzi členmi označený štandardnými kategóriami v bunkách, v ktorých sa stretávajú riadky a stĺpce jednotlivých členov takto: — „Partner“ sa definuje na základe úradne uznaného alebo de facto partnerstva alebo vzťahu. — „Manžel“ alebo „manželka“ alebo „registrovaný partner“ sa určuje na základe právneho rodinného stavu, t. j. (právneho) manželského stavu každého jednotlivca v súlade s právnymi predpismi (zvyklosťami) danej krajiny týkajúcimi sa manželstva (t. j. de iure status) vrátane registrovaných partnerov. Osoby rovnakého pohlavia môžu byť „manželom alebo manželkou alebo registrovaným partnerom“, ak bolo manželstvo alebo partnerstvo uzatvorené podľa právnych predpisov (zvyklostí) krajiny týkajúcich sa manželstva. — „Partner“ alebo „druh“ sa určuje na základe de facto vzťahu, t. j. partnerskej alebo vzťahovej situácie každého jednotlivca vzhľadom na jeho skutočné spolužitie v rámci domácnosti. — „Syn“ alebo „dcéra“ je vlastný, adoptovaný alebo nevlastný syn alebo dcéra. — „Vlastný, adoptovaný alebo nevlastný syn alebo dcéra“ označuje vlastného (biologického), adoptovaného alebo nevlastného člena rodiny (bez ohľadu na jeho vek alebo partnerskú alebo vzťahovú situáciu), ktorý má obvyklé bydlisko v domácnosti aspoň jedného z rodičov. „Adopcia“ je prijatie biologického dieťaťa iných rodičov za vlastné a zaobchádzanie s ním ako s vlastným v súlade s právnymi predpismi krajiny. Adoptované dieťa získava prostredníctvom súdneho konania práva a postavenie biologického dieťaťa narodeného adoptívnym rodičom bez ohľadu na to, či má alebo nemá príbuzenský vzťah s adoptívnym rodičom. — Pojem „nevlastný syn alebo dcéra“ označuje situáciu, v ktorej nevlastný rodič zaobchádza s dieťaťom svojho partnera ako s vlastným, ak to umožňujú právne predpisy krajiny, bez toho, aby si ho adoptoval. — „Zať alebo nevesta“ je osoba, ktorá je zákonným alebo de facto partnerom dieťaťa. — „Vnuk“ je dieťa dieťaťa vrátane vlastného, adoptovaného a nevlastného dieťaťa. — „Rodič“ je náprotivok „vlastného alebo adoptovaného syna alebo dcéry“ (vlastný alebo adoptívny rodič) alebo „nevlastného syna alebo dcéry“ (nevlastný rodič). — „Svokor alebo svokra“ je rodič zákonného alebo de facto partnera. — „Starý rodič“ je rodič rodiča vrátane vlastného, adoptívneho a nevlastného rodiča. — „Brat alebo sestra“ sa vzťahuje na biologických, adoptovaných alebo nevlastných súrodencov. — „Iný príbuzný“ sa vzťahuje na ostatných príbuzných neuvedených na zozname, ako je napr. bratranec alebo sesternica, strýko alebo teta, neter alebo synovec atď., ako aj manžel(-ka) vnučky alebo vnuka. starí rodičia manžela alebo manželky a švagor alebo švagriná. — „Iná nepríbuzná osoba“ sa vzťahuje na nepríbuzné osoby, ako sú aupair, spolubývajúci priatelia alebo študenti atď. Do tejto kategórie patria aj deti v pestúnskej starostlivosti. Úroveň podrobnosti závisí pri každom zbere mikroúdajov od kontextu: — Partner — Manžel alebo manželka alebo registrovaný partner — Partner alebo druh — Syn alebo dcéra — Vlastný alebo adoptívny syn alebo dcéra — Nevlastný syn alebo dcéra — Zať alebo nevesta — Vnuk/vnučka — Rodič — Vlastný alebo adoptívny rodič — Nevlastný rodič — Svokor alebo svokra — Starý rodič — Brat alebo sestra — Vlastný brat alebo sestra — Nevlastný brat alebo sestra — Iný príbuzný — Iná nepríbuzná osoba — Neuvedené (1)

Veľkosť domácnosti Veľkosť domácnosti sa definuje ako celkový počet členov súkromnej domácnosti. Na základe tejto premennej sa poskytujú informácie o presnom počet členov domácnosti. — Celkový počet členov domácnosti — Neuvedené

Právny dôvod užívania obydlia Táto premenná sa týka modalít, na základe ktorých súkromná domácnosť obýva celú obytnú jednotku alebo jej časť, pričom: Kategórie „vlastník s nesplateným hypotekárnym úverom“ a „vlastník bez nesplateného hypotekárneho úveru“ sa uplatňujú na súkromné domácnosti, v ktorých aspoň jeden člen domácnosti je vlastníkom obytnej jednotky, kde domácnosť býva, bez ohľadu na to, či akýkoľvek iný člen domácnosti je nájomcom celej obytnej jednotky alebo jej časti. Osoba je vlastníkom, ak má list vlastníctva, bez ohľadu na to, či bola nehnuteľnosť v plnej miere splatená alebo nie. Vlastník s reverzným hypotekárnym úverom by sa mal považovať za vlastníka. Kategória „vlastník s nesplateným hypotekárnym úverom“ sa vzťahuje na situácie, kde vlastník musí splatiť najmenej jeden hypotekárny úver alebo akýkoľvek nesplatený úrok z hypotekárneho úveru, ktorý si vzal na kúpu danej obytnej jednotky, alebo oboje. Kategória „vlastník bez nesplateného hypotekárneho úveru“ sa vzťahuje na situácie, kde nie je potrebné splatiť žiadny hypotekárny úver ani úroky z takéhoto úveru. Splácanie hypotekárnych úverov a/alebo úverov na bývanie na akúkoľvek inú obytnú jednotku (napr. druhé obydlie) alebo platby na opravy, renováciu, údržbu alebo na akékoľvek účely nesúvisiace s bývaním sa nezohľadňujú. Kategórie „nájomca, prenájom za trhovú cenu“ alebo „nájomca, prenájom za zníženú cenu“ sa vzťahuje na domácnosti, v ktorých aspoň jeden člen je nájomcom (prenájom obytnej jednotky od vlastníka) alebo podnájomcom (prenájom obytnej jednotky od iného nájomcu) obytnej jednotky, v ktorej býva, a žiadny člen domácnosti nie je vlastníkom tejto obytnej jednotky. Kategória „nájomca, prenájom za trhovú cenu“ sa vzťahuje na domácnosti, v ktorých aspoň jeden člen je nájomcom alebo podnájomcom a platí nájomné za bežné alebo trhové ceny. Táto kategória sa vzťahuje aj na situácie, kde sa platí nájomné za trhovú cenu, hoci je vcelku alebo sčasti platené z dávok na bývanie alebo iných zdrojov vrátane verejných, charitatívnych alebo súkromných zdrojov. Kategória „nájomca, prenájom za zníženú cenu“ sa vzťahuje na domácnosti žijúce v obytných jednotkách za zníženú cenu, t. j. cenu nižšiu než trhová cena (ale nejde o bezplatné bývanie) a zahŕňa prípady, v ktorých bolo zníženie ceny priznané: a) zo zákona b) v rámci režimu sociálneho bývania c) zo súkromných dôvodov d) zamestnávateľom Kategória „nájomca, bezplatný prenájom“ sa vzťahuje na domácnosti žijúce v obytných jednotkách bez toho, aby platili nájomné, a zahŕňa prípady, v ktorých bolo bezplatné bývanie poskytnuté a) zo zákona b) v rámci režimu sociálneho bývania c) zo súkromných dôvodov d) zamestnávateľom Kategória „neuplatňuje sa“ zahŕňa všetky súkromné domácnosti, ktoré nežijú v bytoch v zmysle definície v nariadení Komisie (ES) č. 1201/2009. — Vlastník bez nesplateného hypotekárneho úveru — Vlastník s nesplateným hypotekárnym úverom — Nájomca, nájomné za trhovú cenu — Nájomca, nájomné za zníženú cenu — Nájomca, bezplatný prenájom — Neuvedené (1) — Neuplatňuje sa

Čistý bežný mesačný príjem domácnosti Touto premennou sa vykazuje čistý bežný mesačný príjem súkromnej domácnosti, t. j. súčet príjmov všetkých členov domácnosti získaných jednotlivo alebo spoločne vrátane príjmov z práce, sociálnych dávok a iných peňažných príjmov po odpočítaní hotovostných prevodov vyplatených iným domácnostiam a po zdanení a odvedení príspevkov do systému sociálneho zabezpečenia. Cieľom tejto premennej je poskytovanie informácií o príjme domácností, ktorý im v priemere zostáva mesačne k dispozícii na výdavky alebo šetrenie. Ak príjem domácností výrazne kolíše medzi jednotlivými mesiacmi, poskytne sa odhad typického alebo obvyklého čistého mesačného príjmu, ktorý odráža súčasnú príjmovú situáciu domácností. Ak príjem domácnosti výrazne kolíše v priebehu roku, ako napr. v prípade sezónnej činnosti, poskytne sa mesačný priemer ročného príjmu. Čistý bežný mesačný príjem sa poskytuje buď ako celkový čistý bežný príjem domácnosti alebo ako jedna z piatich skupín ekvivalentných príjmov. Prahové hodnoty medzi piatimi skupinami ekvivalentných príjmov sú stanovené na základe kvintilov rozloženia premennej a sú vymedzené takto: — „Skupina najnižších ekvivalentných čistých bežných mesačných príjmov“ predstavuje domácnosti s ekvivalentným príjmom pod prvým kvintilom. — „Skupina nízkych až stredných ekvivalentných čistých bežných mesačných príjmov“ predstavuje domácnosti s ekvivalentným príjmom, ktorý sa rovná alebo je nad prvým kvintilom a pod druhým kvintilom. — „Skupina stredných ekvivalentných čistých bežných mesačných príjmov“ predstavuje domácnosti s ekvivalentným príjmom, ktorý sa rovná alebo je nad druhým kvintilom a pod tretím kvintilom. — „Skupina vysokých ekvivalentných čistých bežných mesačných príjmov“ predstavuje domácnosti s ekvivalentným príjmom, ktorý sa rovná alebo je nad tretím kvintilom a pod štvrtým kvintilom. — „Skupina najvyšších ekvivalentných čistých bežných mesačných príjmov“ predstavuje domácnosti s ekvivalentným príjmom, ktorý sa rovná alebo je nad štvrtým kvintilom. Ekvivalizácia spočíva v uplatnení váh na členov domácnosti s cieľom zohľadniť rozdiely vo veľkosti a zložení domácností takto: na prvého člena domácnosti vo veku 14 rokov a viac sa uplatní váha 1,0, na druhého a na každého ďalšieho člena vo veku 14 rokov a viac 0,5 a na každé dieťa vo veku menej ako 14 rokov 0,3. — Skupina najnižších ekvivalentných čistých bežných mesačných príjmov — Skupina nízkych až stredných ekvivalentných čistých bežných mesačných príjmov — Skupina stredných ekvivalentných čistých bežných mesačných príjmov — Skupina stredných až vysokých ekvivalentných čistých bežných mesačných príjmov — Skupina najvyšších ekvivalentných čistých bežných mesačných príjmov — Celkový čistý bežný mesačný príjem domácnosti (suma vyjadrená v národnej mene) — Neuvedené (1)

Stálosť hlavného zamestnania Na základe tejto premennej sa rozlišuje, či má hlavné zamestnanie obmedzené trvanie (t. j. práca alebo zmluva sa skončí po uplynutí vopred stanoveného obdobia) alebo je založené na zmluve na neurčitý čas. Táto premenná sa týka hlavného zamestnania osoby, ktorá pracuje ako zamestnanec. Pojem práca sa používa v súvislosti so zamestnaním. Kritérium, na základe ktorého sa určuje, či je osoba zamestnaná, závisí pri každom zbere mikroúdajov od kontextu. Práca je súbor úloh a povinností vykonávaných pre jednu hospodársku jednotku. Osoby môžu mať jednu alebo viacero prác. Pokiaľ ide o zamestnancov, každá zmluva sa môže považovať za samostatný súbor úloh a povinností, a teda za samostatnú prácu. Ak má osoba viacero prác, hlavným zamestnaním je práca s najvyšším počtom zvyčajne odpracovaných hodín, ako je vymedzené v medzinárodných štatistických štandardoch týkajúcich sa pracovného času. Práca na základe zmluvy na dobu určitú sa skončí buď po uplynutí vopred stanoveného obdobia (t. j. ku známemu dátumu) alebo po uplynutí obdobia, ktoré nebolo vopred známe, ale bolo vymedzené objektívnymi kritériami, ako napr. dokončenie úlohy alebo uplynutie obdobia neprítomnosti zamestnanca, ktorý bol dočasne nahradený. Práca na základe zmluvy, v ktorej nie je takto vopred vymedzený koniec, sa považuje za prácu na dobu neurčitú. Prácou sa rozumie zmluvný pracovný vzťah alebo pracovný vzťah na základe neformálnej alebo ústnej dohody, a nie očakávanie, že by respondent mohol prísť o prácu, jeho plán prácu opustiť, jeho želanie v práci zotrvať alebo pravdepodobnosť, že v práci zostane natrvalo. Úroveň podrobnosti závisí pri každom zbere mikroúdajov od kontextu: — Zmluva na dobu určitú — Písomná zmluva na dobu určitú — Ústna dohoda na dobu určitú — Pracovný pomer na dobu neurčitú — Písomná zmluva na dobu neurčitú — Ústna dohoda na dobu neurčitú — Neuvedené (1) — Neuplatňuje sa (2)

Vedúca funkcia Táto premenná sa týka súčasného hlavného zamestnania zamestnanej osoby, ktorá je zamestnancom, a na jej základe sa rozlišuje medzi zamestnancami, ktorí vykonávajú vedúce úlohy a tými, ktorí takéto úlohy nevykonávajú. Osoba má vedúcu funkciu, ak formálne vykonáva dohľad nad prácou aspoň jednej inej osoby. Za dohľad sa nepovažuje zodpovednosť vo vzťahu k učňom a stážistom, ani kontrola kvality (kontrola výstupu služieb ale nie práce vykonávanej inými osobami) alebo poradenstvo. — Áno — Nie — Neuvedené (1) — Neuplatňuje sa (2)

Rok, v ktorom osoba začala pracovať pre svojho súčasného zamestnávateľa alebo ako samostatne zárobkovo činná osoba Táto premenná sa týka súčasného hlavného zamestnania zamestnanej osoby a na jej základe sa vykazuje rok, v ktorom osoba začala pracovať pre svojho súčasného zamestnávateľa alebo ako samostatne zárobkovo činná osoba v rámci jej súčasnej podnikateľskej činnosti. — Rok, v ktorom osoba začala pracovať pre súčasného zamestnávateľa alebo ako samostatne zárobkovo činná osoba v hlavnom zamestnaní (vyjadrený štyrmi číslicami) — Neuvedené (1) — Neuplatňuje sa (2)

Veľkosť miestnej jednotky v prípade hlavného zamestnania Táto premenná sa týka hlavného zamestnania zamestnanej osoby a na jej základe sa vykazuje počet osôb pracujúcich pre miestnu jednotku vrátane osôb pracujúcich v mieste jednotky, ako aj osôb, ktoré pracujú mimo ňu, ale organizačne do nej patria a sú ňou platení. Vzťahuje sa aj na pracujúcich majiteľov, partnerov pracujúcich v podniku pravidelne a neplatených členov domácnosti vypomáhajúcich v rodinnom podniku, ako aj na pracovníkov na kratší pracovný čas, ktorí sú na výplatnej listine. Rovnako sa vzťahuje aj na sezónnych pracovníkov, učňov, stážistov a zamestnancov, ktorí pracujú z domu a sú na výplatnej listine. Miestnou jednotkou je podnik alebo jeho časť nachádzajúca sa na geograficky označenom mieste. — Ak je osôb od 1 do 9, ich presný počet — 10 až 19 osôb — 20 až 49 osôb — 50 až 249 osôb — 250 osôb alebo viac — Počet nie je istý, ale je to menej ako 10 osôb — Počet nie je istý, ale je to 10 alebo viac osôb — Neuvedené (1) — Neuplatňuje sa (2)

Existencia predchádzajúcej pracovnej skúsenosti Táto premenná poskytuje informácie o tom, či osoba, ktorá nie je zamestnaná, bola predtým zamestnaná (v súlade s tým, ako zamestnanie definuje Medzinárodná organizácia práce (7)) a či predchádzajúca pracovná skúsenosť bola obmedzená len na príležitostnú prácu alebo nie. Kategória „osoba nebola nikdy zamestnaná“ sa vzťahuje na osoby, ktoré nemajú žiadne pracovné skúsenosti. Kategória „osoba má pracovné skúsenosti, ktoré zahŕňajú len čisto príležitostnú prácu“ sa vzťahuje na osoby s pracovnými skúsenosťami, ktoré sa obmedzujú len na príležitostnú prácu. Na účely tejto premennej by sa za pracovnú skúsenosť nemala považovať práca, ktorú vykonáva branec. Kategória „osoba má pracovné skúsenosti, ktoré zahŕňajú aj inú ako len čisto príležitostnú prácu“ zahŕňa osoby, ktoré majú pracovné skúsenosti, s výnimkou osôb, ktorých skúsenosti sa obmedzujú len na príležitostnú prácu. — Osoba nebola nikdy zamestnaná — Osoba má pracovné skúsenosti, ktoré zahŕňajú len čisto príležitostnú prácu — Osoba má pracovné skúsenosti, ktoré zahŕňajú aj inú ako len čisto príležitostnú prácu — Neuvedené (1) — Neuplatňuje sa (2)

Účasť na formálnom vzdelávaní a odbornej príprave (študent alebo učeň) v referenčnom období Touto premennou sa meria účasť osoby na formálnom vzdelávaní a odbornej príprave tým, že sa zisťuje, či osoba bola počas referenčného obdobia (vymedzeného pre každý zber mikroúdajov) zapísaná ako študent alebo učeň v programe formálneho vzdelávania. — Áno — Nie — Neuvedené (1) — Neuplatňuje sa (2)

Stupeň súčasnej alebo poslednej aktivity formálneho vzdelávania alebo odbornej prípravy Touto premennou sa meria stupeň poslednej aktivity formálneho vzdelávania alebo odbornej prípravy – na ktorej sa osoba počas referenčného obdobia (vymedzeného pre každý zber mikroúdajov) zúčastnila – podľa kategórií programov vzdelávania Medzinárodnej štandardnej klasifikácie vzdelávania 2011 (5) (ISCED-P 2011). Úroveň podrobnosti závisí pri každom zbere údajov (doméne) od kontextu. Pri každej kategórii sa uvádzajú kódy ISCED-P, ak existuje rovnocenný vzťah medzi kategóriou a kódom:

ISCED 0 vzdelávanie v ranom detstve 0

ISCED 1 primárne vzdelanie 1

ISCED 2 nižšie sekundárne vzdelanie 2

ISCED 3 vyššie sekundárne vzdelanie 3

ISCED 3 vyššie sekundárne vzdelanie – všeobecné 34

ISCED 3 vyššie sekundárne vzdelanie – odborné 35

ISCED 3 vyššie sekundárne vzdelanie – neznáme zameranie (8) –

ISCED 4 postsekundárne vzdelanie (nezahrňované do terciárneho) 4

ISCED 4 postsekundárne vzdelanie (nezahrňované do terciárneho) – všeobecné 44

ISCED 4 postsekundárne vzdelanie (nezahrňované do terciárneho) – odborné 45

ISCED 4 postsekundárne vzdelanie (nezahrňované do terciárneho) – neznáme zameranie (8) –

ISCED 5 krátke terciárne študijné cykly 5

ISCED 5 krátke terciárne študijné cykly – všeobecné 54

ISCED 5 krátke terciárne študijné cykly – odborné 55

ISCED 5 krátke terciárne študijné cykly – neznáme zameranie (8) –

ISCED 6 bakalárska alebo rovnocenná úroveň 6

ISCED 7 magisterská alebo rovnocenná úroveň 7

ISCED 8 doktorandská alebo rovnocenná úroveň 8

neuplatňuje sa (2)

Rok, v ktorom bol úspešne dokončený najvyšší stupeň vzdelania Rok, v ktorom bol úspešne dokončený najvyšší stupeň vzdelania (vyjadrený štyrmi číslicami). Táto premenná sa vzťahuje na rok, v ktorom bol úspešne dokončený najvyšší stupeň vzdelania, a týka sa osôb, ktorých úroveň dosiahnutého vzdelania zodpovedá primárnemu vzdelaniu (ISCED 1) alebo vyššiemu stupňu. Kategória „neuplatňuje sa“ sa vzťahuje na jednotlivcov, ktorí nemajú formálne vzdelanie alebo ktorých úroveň dosiahnutého vzdelania je nižšia než primárne vzdelanie (ISCED 1). Kategória „neuplatňuje sa“ sa takisto používa na spočítanie štatistických jednotiek, ktoré sú súčasťou populácie zdroja údajov, pre ktoré sa ale systematicky nevykazujú žiadne informácie o premennej (napr. osoby pod istou vekovou hranicou). — Rok, v ktorom bol úspešne dokončený najvyšší stupeň vzdelávania (4 číslice) — Neuvedené (1) — Neuplatňuje sa (2)

Oblasť najvyššieho stupňa úspešne dokončeného vzdelania Oblasť najvyššieho stupňa úspešne dokončeného vzdelania, ktoré dokončili osoby s úrovňou dosiahnutého vzdelania ISCED 3 alebo vyššou. Oblasť najvyššieho stupňa úspešne dokončeného vzdelania vychádza z klasifikácie Oblasti vzdelávania a odbornej prípravy ISCED (ISCED-F 2013) (8). Oblasť je široký okruh, odbor alebo oblasť náplne vzdelávacieho programu alebo kvalifikácie. Kategória „neuplatňuje sa“ sa vzťahuje na jednotlivcov, ktorí nemajú formálne vzdelanie alebo ktorých úroveň dosiahnutého vzdelania je nižšia než ISCED 3. Úroveň podrobnosti závisí pri každom zbere údajov (doméne) od kontextu. Pri každej kategórii sa uvádzajú kódy ISCED-F, ak existuje rovnocenný vzťah medzi kategóriou a kódom (9):

Všeobecné programy a kvalifikácie 00

Základné programy a kvalifikácie 001

Gramotnosť a matematická gramotnosť 002

Osobné zručnosti a rozvoj 003

Všeobecné programy a kvalifikácie ďalej nedefinované (009)

Vzdelávanie 01

Vzdelávanie 011

Interdisciplinárne programy a kvalifikácie zahŕňajúce pedagogiku 018

Umenie a humanitné vedy 02

Umenie 021

Humanitné vedy (okrem jazykov) 022

Jazyky 023

Interdisciplinárne programy a kvalifikácie zahŕňajúce umenie a humanitné vedy 028

Umenie a humanitné vedy ďalej nedefinované (029)

Spoločenské vedy, žurnalistika a informácie 03

Spoločenské a behaviorálne vedy 031

Žurnalistika a informácie 032

Interdisciplinárne programy a kvalifikácie zahŕňajúce spoločenské vedy, žurnalistiku a informácie 038

Spoločenské vedy, žurnalistika a informácie ďalej nedefinované (039)

Podnikanie, administratíva a právo 04

Podnikanie a administratíva 041

Právo 042

Interdisciplinárne programy a kvalifikácie zahŕňajúce podnikanie, administratívu a právo 048

Podnikanie, administratíva a právo ďalej nedefinované (049)

Prírodné vedy, matematika a štatistika 05

Biologické a príbuzné vedy 051

Životné prostredie 052

Prírodné/fyzikálne vedy 053

Matematika a štatistika 054

Interdisciplinárne programy a kvalifikácie zahŕňajúce prírodné vedy, matematiku a štatistiku 058

Prírodné vedy, matematika a štatistika ďalej nedefinované (059)

Informačné a komunikačné technológie (IKT) 06

Informačné a komunikačné technológie 061

Interdisciplinárne programy a kvalifikácie zahŕňajúce informačné a komunikačné technológie (IKT) 068

Inžinierstvo/strojárstvo, výroba a výstavba 07

Inžinierstvo/strojárstvo a inžinierske/strojárske remeslá 071

Výroba a spracovanie 072

Architektúra a výstavba 073

Interdisciplinárne programy a kvalifikácie zahŕňajúce inžinierstvo/strojárstvo, výrobu a výstavbu 078

Inžinierstvo/strojárstvo, výroba a výstavba ďalej nedefinované (079)

Poľnohospodárstvo, lesné hospodárstvo, rybárstvo a veterinárstvo 08

Poľnohospodárstvo 081

Lesné hospodárstvo 082

Rybárstvo 083

Veterinárstvo 084

Interdisciplinárne programy a kvalifikácie zahŕňajúce poľnohospodárstvo, lesné hospodárstvo, rybárstvo a veterinárstvo 088

Poľnohospodárstvo, lesné hospodárstvo, rybárstvo a veterinárstvo ďalej nedefinované (089)

Zdravie a sociálna starostlivosť 09

Zdravie 091

Sociálna starostlivosť 092

Interdisciplinárne programy a kvalifikácie zahŕňajúce zdravie a sociálnu starostlivosť 098

Zdravie a sociálna starostlivosť ďalej nedefinované (099)

Služby 10

Osobné služby 101

Hygiena a pracovné zdravotné služby 102

Bezpečnostné služby 103

Dopravné služby 104

Interdisciplinárne programy a kvalifikácie zahŕňajúce služby 108

Služby ďalej nedefinované (109)

neuvedené

neuplatňuje sa

Dĺžka pobytu v krajine pobytu v dokončených rokoch Dĺžka pobytu v krajine pobytu v dokončených rokoch opisuje časový interval od momentu v čase, keď si osoba naposledy zriadila obvyklé bydlisko vo vykazujúcej krajine a vyjadruje sa v dokončených rokoch ako jedna z týchto možností: — Osoba narodená v tejto krajine, ktorá nikdy nežila v zahraničí aspoň jeden rok; ide o osoby, ktoré sa narodili vo vykazujúcej krajine a ktoré nemali nikdy obvyklé bydlisko v inej než vykazujúcej krajine aspoň jeden rok. — Počet rokov v krajine od času, keď si osoba naposledy zriadila obvyklé bydlisko v tejto krajine – celé číslo opisujúce časové obdobie medzi momentom v čase, keď si osoba naposledy zriadila obvyklé bydlisko, a referenčným dátumom (osobitne stanoveným pre každý zber sociálnych mikroúdajov) v dokončených rokoch. — Osoba narodená v tejto krajine, ktorá nikdy nežila v zahraničí aspoň jeden rok — Počet rokov v tejto krajine (od posledného určenia obvyklého bydliska v tejto krajine) (2 číslice) — Neuvedené (1) — Neuplatňuje sa (2)

Subjektívne vnímané celkové zdravie Subjektívne vnímané celkové zdravie je subjektívne posúdenie jednotlivca týkajúce sa jeho zdravia vo všeobecnosti (a nie súčasného zdravotného stavu alebo možných dočasných zdravotných problémov) vrátane rôznych rozmerov zdravia, t. j. fyzického a emocionálneho fungovania, mentálneho zdravia (psychické zdravie a mentálne poruchy) a biomedicínskych príznakov a symptómov. — Veľmi dobré — Dobré — Priemerné (ani dobré, ani zlé) — Zlé — Veľmi zlé — Neuvedené (1) — Neuplatňuje sa (2)

Dlhodobý zdravotný problém Premenná „dlhodobé zdravotné problémy“ je subjektívne posúdenie jednotlivca týkajúce sa jeho chronických zdravotných problémov a zahŕňa rôzne telesné, emocionálne, behaviorálne a mentálne aspekty zdravia, chorôb a porúch, ako aj bolesť, zdravotné problémy v dôsledku úrazov alebo zranení alebo vrodených porúch. Dlhodobé alebo chronické zdravotné problémy sa vyznačujú tým, že sú trvalé a môžu si vyžadovať dlhodobé sledovanie, pozorovanie alebo starostlivosť. Dlhodobé choroby alebo zdravotné problémy by mali trvať (alebo sa opakovať), resp. sa očakáva, že budú trvať (opakovať sa) počas 6 mesiacov alebo dlhšie. Kategória „áno“ sa vzťahuje na výskyt jedného alebo viacerých dlhodobých alebo chronických zdravotných problémov a „nie“ sa vzťahuje na absenciu dlhodobých alebo chronických zdravotných problémov v súlade s vnímaním respondenta. — Áno — Nie — Neuvedené (1) — Neuplatňuje sa (2)

Obmedzenie v aktivitách z dôvodu zdravotných problémov Touto premennou sa meria individuálna úroveň dlhodobého a pretrvávajúceho obmedzenia alebo obmedzení (najmenej v trvaní 6 mesiacov) z dôvodu zdravotného problému alebo problémov (telesných, mentálnych alebo emocionálnych vrátane narušenia zdravia alebo obmedzení v dôsledku vysokého veku) pri účasti na aktivitách, ktoré by osoba mohla za normálnych okolností vykonávať, ako ju vyhodnotil sám respondent. Aktivita sa definuje ako vykonávanie úlohy alebo činnosti jednotlivcom. Obmedzenia aktivity sa definujú ako ťažkosti, ktorým jednotlivec čelí pri vykonávaní aktivity, a posudzujú sa na základe všeobecne uznávanej normy populácie, ako aj vo vzťahu ku kultúrnym a sociálnym očakávaniam v súvislosti s činnosťami, ktoré ľudia zvyčajne vykonávajú, pričom je pokryté celé spektrum pracovných, školských, domácich a voľnočasových aktivít. osoby s opakujúcimi sa alebo meniacimi sa zdravotnými problémami by mali poukázať na najčastejšie sa vyskytujúcu situáciu, ktorá má vplyv na ich obvyklé činnosti: — „Značné obmedzenie“ znamená, že aktivite sa nemožno venovať alebo ju nemožno úspešne vykonať vôbec alebo len s mimoriadnymi ťažkosťami a zvyčajne s pomocou iných ľudí. — „Obmedzenie, nie však značné“ znamená, že obvyklej aktivite sa možno venovať alebo ju možno úspešne vykonať, ale s určitými ťažkosťami, zvyčajne však bez toho, aby bola potrebná pomoc iných osôb (alebo zvyčajne menej často ako každodenná pomoc). — „Bez obmedzenia“ znamená, že obvyklým aktivitám sa možno venovať alebo ich možno úspešne vykonať bez akýchkoľvek ťažkostí alebo že prípadné obmedzenie aktivity netrvalo dlhšie ako posledných 6 mesiacov. — Značné obmedzenie — Obmedzenie, nie však značné — Bez obmedzenia — Neuvedené (1) — Neuplatňuje sa (2)

Použitý spôsob opytovania Touto premennou sa vykazuje metóda použitá na získavanie informácií od respondenta. Ak sa na získavanie údajov od respondenta používajú viaceré spôsoby, prostredníctvom tejto premennej sa vykáže ten, ktorý sa použil najintenzívnejšie. V prípade PAPI, CAPI a CATI je prítomný opytovateľ. CAWI vykonáva respondent samostatne a postupuje podľa scenára uvedeného na webovom sídle. Kategória „iné“ sa vzťahuje na prípady, ak použitý spôsob opytovania nepatrí do žiadnej z uvedených kategórií, napr. samostatne vykonávané opytovanie s pomocou papiera (PASI) alebo samostatne vykonávané offline opytovanie s pomocou počítača (CASI). Kategória „neuplatňuje sa“ sa používa na výpočet štatistických jednotiek – ktoré sú súčasťou populácie zdroja údajov – pre ktoré sa ale systematicky nevykazujú žiadne informácie o tejto premennej, napr. v prípade osôb pod istou vekovou hranicou, ako aj v prípade, že všetky informácie boli získané z registrov (t. j. administratívne údaje) a/alebo boli imputované a neuskutočnilo sa žiadne opytovanie. — Osobné opytovanie s použitím papierových dotazníkov (PAPI) — Osobné opytovanie s pomocou počítača (CAPI) — Telefonické opytovanie s pomocou počítača (CATI) — Webové opytovanie s pomocou počítača (CAWI) — Iné — Neuplatňuje sa

Charakter účasti na zisťovaní Touto premennou sa vykazuje, či požadované informácie poskytol určený respondent alebo iná osoba (zástupca). Určený respondent je osoba uvedená v ustanoveniach každého zberu mikroúdajov, od ktorej sa požaduje poskytnutie informácií. „Priama účasť“ sa vzťahuje na situáciu, keď určený respondent sám poskytuje požadované informácie. Priama účasť zahŕňa aj prípady, v ktorých určený respondent poskytol požadované informácie s pomocou inej osoby (napr. preklad, fyzická pomoc) a potvrdil poskytnuté odpovede. „Nepriama účasť“ sa vzťahuje na situáciu, keď informácie požadované od určeného respondenta poskytuje tretia osoba (t. j. zástupca) bez toho, aby ich potvrdil určený respondent. Kategória „neuplatňuje sa“ sa používa na výpočet štatistických jednotiek – ktoré sú súčasťou populácie zdroja údajov – pre ktoré sa ale systematicky nevykazujú žiadne informácie o tejto premennej, ako aj v prípade, že všetky informácie boli získané z registrov (t. j. administratívne údaje) a/alebo boli imputované a neuskutočnilo sa žiadne opytovanie. — Priama účasť — Nepriama účasť — Neuvedené (1) — Neuplatňuje sa

Strata (vrstva) Ak je cieľová populácia (alebo jej časť) stratifikovaná v prvej fáze návrhu výberu a ak sú rôznym stratám pridelené identifikačné kódy (identifikátor strata), primárna strata (vrstva) zodpovedá každej jednotke zisťovania (jednotlivec alebo domácnosť). Stratifikácia populácie znamená jej rozdelenie na neprekrývajúce sa subpopulácie nazývané stratá (vrstvy). V rámci každej straty (vrstvy) sa vyberú nezávislé vzorky. Zaznamenané informácie sa vždy týkajú situácie v momente výberu dotknutej štatistickej jednotky (jednotlivec alebo domácnosť). Kategória „identifikátor straty“ predstavuje identifikačný kód straty, do ktorého patrí každá jednotka zisťovania (jednotlivec alebo domácnosť). Identifikačné kódy strát (vrstiev) sa používajú v prípade, že cieľová populácia bola stratifikovaná, alebo ak sa zohľadnili samoreprezentujúce primárne výberové jednotky (PSU). Kategória „neuplatňuje sa“ sa použije, ak cieľová populácia nebola stratifikovaná v prvej fáze procesu výberu vzorky (napr. keď bola vzorka vytvorená jednoduchým náhodným výberom alebo klastrovým náhodným výberom) a neboli zohľadnené samoreprezentujúce PSU. — Identifikátor straty — Neuplatňuje sa